Kabupaten Bengkulu Selatan
Bengkulu Selatan adolah sabuah kabupaten di Provinsi Bengkulu, Indonesia. Kabupaten Bengkulu Selatan batagak manuruik Keputusan Gubernur Militer Daerah Militer Istimewa Sumatra Selatan pado tanggal 8 Maret 1949 Nomor GB/27/1949 tentang pengangkatan Baksir sabagai Bupati Bengkulu Selatan (sabalunnyo banamo kabupaten Manna Kaur 1945–1948 jo kabupaten Seluma Manna Kaur 1948–1949). Pado pakembangan salanjuiknyo dikuekkan jo Surat Keputusan Presiden RI tanggal 14 November 1956 jo Undang-undang Nomor 4 Tahun 1956 (Tambahan Lembaran Negara 109).
Manuruik mupakaik masyarakaik tanggal 7 Juni 2005, dikuekkan jo Perda No. 20 tanggal 31 Desember 2005 dan diundangkan dalam Lembaran Daerah No. 13 Tanggal 2 Januari 2006 Seri C mako tanggal 8 Maret ditatapkan sabagai ari jadi Kabupaten Bengkulu Selatan. Manuruik Undang-undang Nomor 3 Tahun 2003 Kabupaten Bengkulu Selatan maalami pamekaran wilayah manjadi Kabupaten Kaur, Kabupaten Seluma, jo Bengkulu Selatan.
Bahaso daerah di Kabupaten Bengkulu Selatan adolah bahaso Besemah nan banyak dipakai dari muaro Batang Kedurang sampai ka bateh Kabupaten Kaur jo bahaso Serawai mayoritas digunokan di kabupaten iko. Kaduo bahaso iko tamasuak dalam rumpun bahaso Malayu Tangah.[4]
Geografi[suntiang | suntiang sumber]
Kabupaten Bengkulu Selatan talatak pado 40 – 100 LU jo 40-340 LS dan antaro 1020–1030 BT. Kaadaan topografi di wilayah Kabupaten Bengkulu Selatan tadiri dari daerah data jo babukik. Manuruik katinggian dari pamukaaan lauik, mangko wilayah Kabupaten Bengkulu Selatan tabagi ateh: daerah nan bakatinggian 0 - 25 m dpl salaweh 7,73%, bakatinggian 25 - 100 m dpl salaweh 45,39 %, bakatinggian 100 - 500 m dpl salaweh 33,59%, bakatinggian 500 – 1000 m dpl salaweh 7,58%, sarato bakatinggian > 1000 m dpl salaweh 5,7%.[5]
Kabupaten Bengkulu Selatan mampunyoi batang aia gadang jo ketek nan taseba di babarapo kecamatan. Batang aia nan maalia di kabupaten iko antaro lain: Air Manna, Air Bengkenang, Air Kedurang, Air Nelengau, Air Nipis, Air Pino, Air Manna Hijau, jo Air Selali. Batang-batang aia ko baguno sabagai sumber irigasi sarato sumber aia minum.[5]
Bateh Wilayah[suntiang | suntiang sumber]
Pamarintahan[suntiang | suntiang sumber]
Daftar Bupati[suntiang | suntiang sumber]
Dewan Perwakilan[suntiang | suntiang sumber]
Barikuik iko adolah komposisi anggota DPRD Kabupaten Bengkulu Selatan dalam duo periode tarakhia.[8][9]
Kecamatan[suntiang | suntiang sumber]
Kabupaten Bengkulu Selatan mampunyoi 11 kecamatan, 16 kelurahan, dan 142 desa jo laweh wilayahnyo mancapai 1.186,10 km² sarato panduduak 164.237 jiwa (2017) jo sebaran 139 jiwa/km².[10][11]
Daftar kecamatan dan kelurahan di Kabupaten Bengkulu Selatan, adolah sabagai barikuik:
Panduduak[suntiang | suntiang sumber]
Panduduak Kabupaten Bengkulu Selatan pado taun 2020 mancapai 166.249 jiwa, sadangkan pado taun 2010 mancapai 142.940 jiwa. Samantaro kapadatan panduduaknyo 140 jiwa/km2. Salanjuiknyo, Rasio panduduak manuruik jinih kelaminnyo yaitu satiok 100 panduduak padusi, ado 104-105 panduduak laki-laki.[12]
Agamo[suntiang | suntiang sumber]
Mayoritas panduduak Kabupaten Bengkulu Selatan maanuik agamo Islam. Manuruik Sensus Panduduak Taun 2020, ado 99,26% panduduak baragamo Islam. Samantaro agamo lain nan dianuik yaitu Protestan, Katolik, Hindu, jo Buddha.[12]
Etnis jo bahaso[suntiang | suntiang sumber]
Panduduak asali dari Kabupaten Bengkulu Selatan adolah urang Serawai jo urang Besemah. Kedua etnis iko dipakirokan masih barasa dari niniak muyang nan samo sarato sacaro kabudayaan juo ampia sarupo.[13] Urang Serawai marupokan panduduak asali nan mayoritas di kabupaten iko, taseba di ampia sadoalah kecamatan. Dalam kasahariannyo, urang Serawai mamakai bahaso Serawai dialek au nan tamasuak dalam rumpun bahaso Malayu Tangah.[4][14]
Urang Besemah atau disabuik juo Pasemah di Kabupaten Bengkulu Selatan taseba di selatan kabupaten nan babatehan jo Kabupaten Kaur, utamonyo di Kecamatan Kedurang.[15][14] Urang Besemah dalam kasahariannyo mangecek jo bahaso Besemah nan tamasuak juo dalam rumpun bahaso Malayu Tangah.[4]
Rujuakan[suntiang | suntiang sumber]
- ↑ "KPK Perpanjang Masa Penahanan Buati Bengkulu Selatan". kompas.com. 13 Agustus 2018. Diakses tanggal 10 September 2018.
- ↑ "Kabupaten Bengkulu Selatan Dalam Angka 2021".
- ↑ "Rincian Alokasi DAU Murni T.A. 2017" (PDF).
- ↑ a b c Yanti, Nafri (2017). "HUBUNGAN KEKERABATAN BAHASA REJANG, SERAWAI DAN PASEMAH DENGAN MENGGUNAKAN TEKNIK LEKSIKOSTATISTIK". GENTA BAHTERA (dalam bahasa Inggris). 3 (2): 77–93. ISSN 2503-2135.
- ↑ a b c Badan Perencanaan Pembangunan Daerah dan Penelitian Pengembangan Pemerintah Kabupaten Bengkulu Selatan. 2019. Rencana Kerja Pemerintah Daerah Kabupaten Bengkulu Selatan 2020.
- ↑ "Sejarah Kabupaten Bengkulu Selatan". Website Pemerintah Daerah Bengkulu Selatan. Diarsipkan dari versi asli tanggal 2018-09-25. Diakses tanggal 6 Februari 2019.
- ↑ "Tiga Penjabat Bupati Akhirnya Resmi Dilantik Oleh Gubernur". Angkasa Online. 16 Oktober 2015. Diarsipkan dari versi asli tanggal 2020-10-22. Diakses tanggal 6 Februari 2019.
- ↑ Perolehan Kursi DPRD Bengkulu Selatan 2014-2019
- ↑ Perolehan Kursi DPRD Bengkulu Selatan 2019-2024
- ↑ "Peraturan Menteri Dalam Negeri Nomor 137 Tahun 2017 tentang Kode dan Data Wilayah Administrasi Pemerintahan". Kementerian Dalam Negeri Republik Indonesia. Diarsipkan dari versi asli tanggal 29 Desember 2018. Diakses tanggal 3 Oktober 2019.
- ↑ "Peraturan Menteri Dalam Negeri Nomor 72 Tahun 2019 tentang Perubahan atas Permendagri nomor 137 Tahun 2017 tentang Kode dan Data Wilayah Administrasi Pemerintahan". Kementerian Dalam Negeri Republik Indonesia. Diarsipkan dari versi asli (PDF) tanggal 25 Oktober 2019. Diakses tanggal 15 Januari 2020.
- ↑ a b "Badan Pusat Statistik Kabupaten Bengkulu Selatan". bengkuluselatankab.bps.go.id. Diakses tanggal 2021-08-03.
- ↑ Arios, Rois Leonard (2020-12-11). "TRADISI BIMBANG BEBALAI PADA ETNIS SERAWAI: SEBUAH ANALISIS FUNGSIONAL STRUKTURAL". Handep: Jurnal Sejarah dan Budaya. 4 (1). doi:10.33652/handep.v4i1.131. ISSN 2684-7256.
- ↑ a b Diani, Irma. (2020). Seraway dalam Bingkai Sejarah dan Linguistik. Daun Lontar : Jurnal Budaya, Sastra, Dan Bahasa, 3(03), 84-96. https://doi.org/10.36873/jkdl.v3i03.20
- ↑ Utomo, Bayu; Sarwono, Sarwit; Purwadi, Agus Joko (2019-12-30). "MAKNA NAMPUN KULE DALAM ADAT PERNIKAHAN SUKU PASEMAH". Jurnal Ilmiah KORPUS (dalam bahasa Inggris). 3 (3): 276–283. doi:10.33369/jik.v3i3.8318. ISSN 2614-6614.
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn ind_Latn min_Latn oci_Latn min_Latn min_Latn min_Latn ind_Latn ind_Latn ind_Latn min_Latn ind_Latn min_Latn bug_Latn min_Latn min_Latn